
DIRECŢIA URBANISM

SERVICIUL PLANIFICARE SPAŢIALĂ
Nr. U22006-005915/04.12.2007
REFERAT
privind aprobarea Planului Urbanistic Zonal “DE 1205 Calea Şagului km 7”, Zona Calea Şagului, D.N. 59 km 7, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-3356/19.06.2007 si nr. U22006-005915/18.10.2007, prin care se solicită avizarea din punct de vedere urbanistic a Planului Urbanistic Zonal “DE 1205 Calea Şagului km 7”, Zona Calea Şagului, D.N. 59 km.7, Timişoara;
Având în vedere cerinţele Certificatului de Urbanism nr. 201 din 11.01.2007.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal – “DE 1205 Calea Şagului km 7”, Zona Calea Şagului, D.N. 59 km.7, Timişoara. Planul Urbanistic Zonal este elaborat de proiectant general S.C. TOPOSISTEM S.R.L. proiect nr. 1/2005, la cererea beneficiarului S.C. LAVEDI LIMITED S.R.L.
Terenul studiat în cadrul PUZ este situat în extravilanul municipiului Timişoara, în partea de sud-vest, adiacent drumului de beton ce pleacă din DN 59, în dreptul km 7, între prelungirea Căii Şagului şi Cartierul Freidorf.
Suprafaţa terenului care face obiectul documentatiei are în prezent folosinţa agricola (fost CAP Freidorf) şi este liberă de construcţii. Obiectul prezentei documentaţii îl constituie lotizarea terenului pentru construirea de unităţi de depozitare, birouri, prestări servicii şi industrii nepoluante.
Prin prezentul PUD “Amplasare locuinţe cu funcţiuni complementare, strada I. M. Klein, nr. 22”, Timişoara, nu se incalca prevederile OU nr. 114/2007 privind modificarea si completarea OU nr. 195/2005 privind protectia mediului.
Suprafaţa totală studiată în cadrul P.U.Z. este de 27.200 mp si este identificată prin C.F. 4175 Freidorf, nr. cadastral A 1299/1/16, arabil extravilan, fiind proprietatea firmei S.C. LAVEDI LIMITED S.R.L.
Prin Planul Urbanistic Zonal “DE 1205 Calea Şagului km 7”, Zona Calea Şagului, D.N. 59 km.7, Timişoara se propune parcelarea terenului pentru construirea de unităţi de depozitare, birouri, prestări servicii şi industrii nepoluante, rezultand 6 parcele, cu suprafeţe de aproximativ 4000 mp. Accesul la teren se va face din DN 59, continuarea Căii Şagului în dreptul km 7 pe drumul de 7.00 m beton existent în lungul conductelor de evacuare a cenuşei de la C.E.T. Timişoara, in corelare cu documentatiile de urbanism aprobate anterior in zona.
In privinţa utilităţilor nu există reţele publice de alimentare cu apă şi canalizare. Terenul studiat este traversat pe o porţiune de LEA 20 kv unde se creează o interdicţie de construire pentru parcelele 1, 2 si 3 de câte 12 m de o parte şi de alta a liniei.

Indicii de construibilitate propuşi sunt:

POT maxim = 50%

CUT maxim = 1
Alinierile se vor face conform planşei de Reglementări Urbanistice nr. 03-A anexata prezentei documentaţii. Se va respecta procentu minim de spatiu verde de 10% necesar functiunii propuse, conform Avizului de Mediu nr. 6 din 06.09.2005.
Autorizarea oricăror lucrări de construire în conformitate cu prezentul PUZ se va face cu respectare condiţiilor impuse de către deţinătorii de utilităţi prin avizele acestora şi numai după ce drumurile propuse vor deveni publice, conform Ofertei de Donaţie nr. 1372/26.07.2006 anexată.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/08.06.2000 al M.L.P.A.T. ( M.T.C.T.) 
Dupa aprobare Plan Urbanistic Zonal “DE 1205 Calea Şagului km 7”, Zona Calea Şagului, D.N. 59 km.7 Timişoara, terenul va fi scos din circuitul agricol pe cheltuiala beneficiarului si va trece in zona D de impozitare
Plan Urbanistic Zonal “DE 1205 Calea Şagului km 7”, Zona Calea Şagului, D.N. 59 km.7, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

